Abu Lahab

Abu Lahab bin 'Abdul Mutthalib (bhâsa Arab: أبو لهب) (adhingghâl omor 624) panèka anom ḍâri Nabi Muhammad sè èkennal polana bâjhi' ḍâ' ajhârna Islam. Nyamana èsebbhut è Al-Qur'an Surah Al-Lahab sè aropa'aghi tolana mènangka sala sèttong mosona Islam.

Nyama lanjhângnga paneka Abdul Uzza bin ‘Abdul Mutthalib bân èyolok Abu Lahab (ramana apoy sâ râbbhâng), amarghâ pèpèna ros-terrosan mèra otabâ akanthâ sè èyobbhâr.Hasana, Irma. "Ibrah dari Kisah Abu Lahab, Tampan Rupanya, Tetapi Meninggal dengan Tercela". disdikbud.acehtengahkab. 2023-06-21. Aksès 2025-11-24. Rajina Ummu Jamil, sè ampon ngalahèrragi ennem ana', èngghi panèka Utbah bin Abu Lahab, Utaybah bin Abu Lahab, Mu'tib bin Abu Lahab, Durrah Bin Abu Lahab, Khalidah Binti Abu Lahab, bân Izza Binti Abu Lahab.

Sakabbhina ana'na maso' Islam è arè penaklukan Mekkah bân rèng-orèng kasebbhut nyakse'è perrang Hunayn bân Taif, kajhâbhâna Utaybah ta' ngallè aghâma bân matè polana èkakan macan.

 Sajhârâ 
Abu Lahab panèka kaka' tongghâl rama sareng Abdullah (Abdullah panèka ramana Muhammad). Nyamana è bâkto ghi' kènè' panèka Abdul Uzza bin Abdul Mutthalib. 'Uzza aropa'aghi nyamana sèttong berhala sè èsembhâ orèng Quraish. Èyolok kalabân sebbhutân "Abu Lahab" sè ḍâlem bhâsa Indonesia artèna "Pak Menyala", polana mowana èyangghep bhâgus, tèra' bân gântheng. Ramana anyama Abdul Mutthalib bin Hasyim bân èbhuna anyama Lubna binti Hajir bin Abd Manaf bin Dhatar bin Habashiyah bin Salul, binèna anyama Arwa, tarètan binè'na Abu Sufyan Sakhar bin Harb, bibi' ḍâri Muawiyah. Arwa èparèngè ghellâr “Ummu Jamil”, sè artèna “Ebhu sè raddin”.

Sabellunna Nabi Muhammad èpadhâddhi rasul, hubunganna Muhammad sareng Abu Lahab sanget saè. È ḍâlem sèttong riwayat, Abu Lahab cè’ bhungana bâkto nyambut kalahèran Muhammad. Abu Lahab ngabâs Muhammad mènangka ghântèna alè'na sè adhingghâl omor è bâkto ngodâ, Abdullah (ramana Muhammad). Abu Lahab la'-mala' ngèrèm kabulâ binè' sè ngoḍâ, Tsuaibah, kaangguy nyosowè Muhammad, sabellunna Halimatus Sa'diyah ḍâteng ḍâri ḍisa Bani Sa'ad. Potrana Nabi Muhammad sè anyama Ruqaiyah akabin sareng potrana Abu Lahab sè anyama Utaibah.

 Abu lahab alabân Nabi Muhammad 
Samarèna Nabi Muhammad amolaè ḍâ'wâ dhâddhi kabulâna Allah, Abu Lahab pas alabân cè' kerrassa.

 Serroan è Ghumo' Shafa 
È bâkto ayat 214 surah asy-syuara toron: "Bân bârri' pangènga' ḍâ' bhâlâ sè palèng semma'. "Nabi Muhammad kalowar ḍâri bengkona nojju ghumo' Shafa. Nabi Muhammad manjheng pas asorak, rèng-orèng paḍâ akompol. Nabi Muhammad adhâbu, "Mon sèngko’ abâlâ ka bâ'na kabbhi jhâ' moso kalabân nompa' jhârân perrang bâḍâ è  buḍiyânna ghumo’ rèya, bhâ' bâḍâ'â è yantarana bâ’na sè parcajâ?" Sadhâjâ orèng parcajâ, polana Nabi Muhammad èkennal jhujhur ​​bân ta’ toman lècèghân. Nabi Muhammad nerrossaghi oca'na, "Satèya sèngko' masènga' ka bâ'na kabbhi, jhâ' è yaḍâ'na sèngko' bhâkal ngancem okoman sè cè' rajâna ḍâri Gustè Allah." Sakabbhina orèng meddhet, namong dhâdkala Abu Lahab asorak, "Apa bâ'na makompol sèngko' kabbhi ghun kaangghuy ngoca' ghâpanèka? Calaka' bâ'na Muhammad!". Pan-bârâmpan bâkto saterrossa,  Surah Al-Lahab toron.

 Serroan è Dzil Majaz 
Nabi Muhammad teppa’na aḍâ'wâ è Pasar Dzil Majaz, pas adhâbu: "Hè sadhâjâ manossa! oca’agi La Ilaha Illallah (Taḍâ' gustè pangèran salaènna Allah), tantona bâ'na kabbi bhâkal mennang." Bânnya’ orèng sè akompol kaangguy ngiḍingaghi budhâbuna Nabi Muhammad. Saterrossa, Abu Lahab ḍâteng pas ngoca': "Jhâ' kèdhingaghi orèng rowa, Muhammad la akhiyanat ḍâ' aghâma bângâtowana, orèng rowa lècèk!"

 Otosan Kabilah (suku) Arab 
Otosan ḍâri suku-suku Arab terro atemmowa sareng Nabi Muhammad è Mekka kaangguy mènta informasi parkara Islam. Orèng-orèng kasebbhut ètemmoè bân Abu Lahab. È bakto orèng-orèng kasebbhut atanya ponakanna, Abu Lahab ngoca', “tokang tèpo rowa, tokang sèhèr."

 Utaibah atellak Ruqaiyah 
Abu Lahab marènta ka ana'na, Utaibah, kaangguy atellak binèna, Ruqaiyah binti Muhammad. Ahèrra, Utaibah bân Ruqaiyah apèsa. Nabi Muhammad pas makabin Ruqaiyah bân Usman bin Affan.

 Kematian 
Abu Lahab ta' noro' è bakto Perang Badar, Abu Lahab ghun abherri' ongkos orèng laèn kaangghuy aperrang aghântè'è abâ'na. Orèng sè aghântè'è anyama al-'Ash bin Hisham al-Makhzumi. Saellana Perang Badar marè, Abu Lahab narèma kabhâr jhâ' pasukan Makkah kala è Perrang Badar, 70 orèng èpate'è bân 70 orèng ètangkep. Abu Lahab matè saellana kadhâddhiyân kasebbhut.

Sala sèttong riwayat Muslim anyebbhuttaghi jhâ' saamponna Abu Lahab sobung omor, pan-bârâmpan lâ-bhâlâna amèmpè jhâ' Abu Lahab sossa è naraka.  Abu Lahab ngoca' jhâ' ta' bhâkal ngalamè kanyamanan è akherat, tapè bâḍâ sèksa'na sè èsapora "sabânnya'na nèka" (noddhuwaghi jarak antara jempol bân tonjhu') polana tong-sèttong amal bhâghussâ Abu Lahab  panèka abhibâssaghi kabulâna, Tsuwaiba, sè ampon arabât Muhammad mènangka èbhu asuh.

 Congu' kèya 

 Abu Jahal

 Sombher